Antonio Damasio
Antonio Damasio er en portugisiskfødt amerikansk neurolog, professor i neurovidenskab ved University of Southern California, Los Angeles, siden 2005. 
Hans bog Descartes' Error: Emotion, Reason and the Human Brain (1994) har kastet nyt lys over relationen mellem emotioner, følelser og intellekt. Dette udbygges yderligere i The Feeling of What Happens: Body and Emotion in the Making of Consciousness (1999, da. Fornemmelsen af det, der sker. Krop og emotion ved dannelsen af bevidsthed, 2004), som klarlægger, hvad bevidsthed er set i lyset af nyere neurofysiologsik forskning.
Efter lægeuddannelse i 1969 ved Lissabons Universitet var Damasio leder af Afdelingen for kognitiv neurovidenskab, Universitetet i Iowa 1977-2005. Han modtog en æresdoktortitel ved Copenhagen Business School – Handelshøjskolen i 2009.